«Paper Towns»
Utallige filmer er laget over temaet ungdoms smertefulle og spennende reise over i en voksenverden. «Paper Towns» kaster langt fra nytt lys over fenomenet og den toucher innom en del velkjente klisjébegreper.DRAMA/KOMEDIE USA. 9 år. Regi: Jake Schreier Med: Nat Wolff, Cara Delevigne, Halston Sage, Austin Abrams Likevel har den enkelte omdreininger som løfter den utover dusinvaren. Den har for eksempel unge skuespillere som overbeviser i sine roller, og den har en dialog som også er godt over gjennomsnittet i en amerikansk tenåringskomedie. Forfatteren er da også John Green, mannen bak ungdomsromanen «The Fault in our Stars» (som også er filmet). Utgangspunktet er tre 17-år gamle gutter; de tre som egentlig aldri gjør noe galt, som sjelden legges merke til, og som er forholdsvis handlingslammet når det kommer til omgang med jenter. Quentin (Wolff) har siden han var guttunge vært stormforelsket i nabojenta, den spennende og etter hvert mystiske Margo (Delevigne). Uten forvarsel lokker hun ham med på et nattlig raid mot hennes kjæreste, som er utro etter noter. Raidet bærer preg av herlig kreativ og utpønsket hevn. Så forsvinner Margo og Q står forvirret og forelsket tilbake. Derfra og ut handler det om alle tanker og følelser som river og sliter i unge sinn; «hvem er jeg, hva vil jeg, hvor vil jeg». Litt stillestående presentert i perioder, men ikke uten reflekterte formuleringer, sjarmerende humor og en bittersøt dæsj av vemod. BORGHILD MAALAND
Nok en amerikansk highschool-ungdom på jakt etter identitet - men med glimt av vidd og melankolske undertoner. men med glimt av vidd og melankolske undertoner.